Հավելված

Հայաստանի Հանրապետության

Արմավիրի մարզի

Փարաքար համայնքի ավագանու   
հունիսի 25-ի թիվ 61-Ա որոշման

**ՓԱՐԱՔԱՐ ՀԱՄԱՅՆՔՈՒՄ 2026 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳՐՈՎ ՆԱԽԱՏԵՍՎԱԾ  
ՄԻՋՈՑԱՌՈԻՄՆԵՐԻ ԻՐԱԿԱՆԱՑՄԱՆ ԱՌԱՋՆԱՅՆՈԻԹՅՈԻՆՆԵՐԻ ԵՎ ԴՐԱՆՑ  
ՖԻՆԱՆՍԱՎՈՐՄԱՆ ՀԱՄԱՄԱՍՆՈԻԹՅՈԻՆՆԵՐ****Ի,**

**ՓԱՐԱՔԱՐ ՀԱՄԱՅՆՔԻ ԲՆԱՊԱՀՊԱՆԱԿԱՆ ՎՃԱՐՆԵՐԻ ՀԱՇՎԻՆ ԻՐԱԿԱՆԱՑՎՈՂ ՄԻՋՈՑԱՌՈՒՄՆԵՐԻ ԾՐԱԳԻՐ**

**1. ԾՐԱԳՐԻ ՀԱՄԱՌՈՏ ՆԿԱՐԱԳՐՈՒԹՅՈՒՆԸ, ՀԻՄՆԱԽՆԴԻՐՆԵՐԸ ԵՎ ՆՊԱՏԱԿՆԵՐԸ**

Ծրագիրը մշակելիս հաշվի են առնվել բնապահպանական ծրագրերը, ինչպես նաև ներկա պայմաններում առավել հրատապ լուծում պահանջող խիստ մտահոգող հարցերը:

Փարաքար համայնքի բնակավայրերում կազմակերպություններիաշխատանքների արդյունքում մթնոլորտ արտանետվող նյութերի բացասական ազդեցությունը նվազեցնելու նպատակով անհրաժեշտություն է առաջացել մշակել բնապահպանական ծրագիր:

Իրականացվող ծրագրի գլխավոր նպատակն է Փարքար համայնքի բնակավայրերում վերականգնվող էներգիայի օգտագործմամբ նվազեցնել շրջակա միջավայրի աղտոտվածությունը և բարելավել բնակչության կենսամակարդակը՝ արևային ֆոտովոլտային կայանների տեղադրման և LED լուսավորության համակարգերի ներդրման միջոցով, հնարավորինս նվազեցնել շրջակա միջավայրի' մթնոլորտի վրա տնտեսական գործունեության վնասակար ներգործությունները՝ ապահովելով շրջակա միջավայրի և մարդու առողջության պահպանումը:

Խնդիրների լուծման հետևանքով կունենանք հետևյալ արդյունքները

* Արդյունաբերական և համայնքային գործունեության հետևանքով արտանետվող վնասակար նյութերի քանակի նվազեցում
* Էլեկտրաէներգիայի ծախսերի նվազեցում համայնքային հաստատություններում
* Բնակավայրերում էներգաարդյունավետ, անվտանգ և շրջակա միջավայրի վրա նվազ ազդեցություն ունեցող արտաքին լուսավորության ապահովում
* Համայնքային ենթակառուցվածքների զարգացումը և ժամանակակից լուծումների կիրառում

Առկա խնդիրների լուծման նպատակով ծրագրի շրջանակում նախատեսվում է իրականացնել հետևյալ աշխատանքները․

1․ **90 ԿՎՏ հզորությամբ արևային ֆոտովոլտային կայանների տեղադրում Փարաքար համայնքի Նորակերտի, Բաղրամյանի և Մերձավանի բնակավայրերում գործող մանկապարտեզների և մշակույթի տան շենքերի տանիքներին.**

Նախատեսվում է տեղադրել 90 ԿՎՏ հզորությամբ արևային ֆոտովոլտային կայաններ՝ քայլ կատարելով կլիմայի արագ փոփոխության և շրջակա միջավայրին հասցվող վնասների նվազեցման ուղղությամբ, ինչպես նաև կրճատել էլեկտրաէներգիայի ծախսը՝ թեթևացնել համայնքի բեռը և տնտեսված գումարը ներդնել համայնքի այլ զարգացման ծրագրերում։ Էներգաարդյունավետության հզորացումից, շրջակա միջավայրի պահպանությանն ու կայունությանը նպաստելուց զատ՝ Ծրագրի նպատակներից է հզոր արևային ֆոտովոլտային կայանների տեղադրումը համայնքում առկա համայնքային կառույցներում, որոնք մեծ ազդեցություն ունեն տեղական բնակչության ավելի մեծ հատվածի վրա: Վերոնշյալ արևային ֆոտովոլտային կայանների տեղադրումը առաջնային նպատակ ունի նպաստել համայնքի էներգաարդյունավետության մակարդակի բարձրացմանը, այլընտրանքային էներգետիկայի զարգացմանը, ինչպես նաև ածխաթթու գազերի արտանետումների ծավալի նվազեցմանը։

**2․ Փարաքար համայնքի Թաիրով և Այգեկ բնակավայրերում փողոցային լուսավորության համակարգի կառուցում և վերազինում էներգախնայող ԼԵԴ լուսատուներով։**

Նախատեսվում է համայնքի Թաիրով և Այգեկ բնակավայրերում կառուցել փողոցային լուսավորության ցանց շուրջ 3400 գծմ, որտեղ կտեղադրվի շուրջ 140 մետաղական էլեկրասյուներ և էներգախնայող ԼԵԴ լուսատուներ։

Վնասակար արտանետումներն իրենց բացասական ազդեցությունն են թողնում բնակչության առողջության վրա։ Վերոնշյալ հարցերը ունեն ինչպես բնապահպանական, այնպես էլ առողջապահական կարևորություն, բխում են համայնքի զարգացման ծրագրից, ինչպես նաև ԿԱՅՈՒՆ ԶԱՐԳԱՑՄԱՆ ՆՊԱՏԱԿԱՆԵՐԻՑ, մասնավորապես՝ 3․9, 7․2, 7․բ, 9․4, 12․4 և 12․8 կետերից.

3.9 Մինչև 2030թ. էականորեն կրճատել վտանգավոր քիմիական նյութերի և օդի, ջրի և հողի աղտոտման և թունավորման հետևանքով մահերի և հիվանդությունների թիվը:

7.2 Մինչև 2030թ. էապես մեծացնել վերականգնվող էներգիայի համամասնությունը էներգիայի տարբեր տեսակների համադրության մեջ ամբողջ աշ խարհում:

7.բ Մինչև 2030թ. ընդլայնել ենթակառուցվածքները և արդիականացնել տեխնոլոգիաները՝ ժամանակակից և կայուն էներգետիկ ծառա յություններ մատուցելու բոլորին զարգացող երկրներում, մասնավորապես՝ առավել թույլ զարգացած երկրներում, զարգացող փոքր կղզի պետութ յուններում և դեպի ծով ելք չունեցող զարգացող երկրներում՝ համաձայն վերջիններիս համապատասխան օժանդակության ծրագրերի:

9.4 Մինչև 2030թ. արդիականացնել ենթակառուցվածքները և վերազինել ձեռնարկությունները՝ դրանք դարձնելու կայուն՝ ռեսուրսների օգտագործման ավելի բարձր արդյունավետությամբ և մաքուր, շրջակա միջավայրի համար անվտանգ տեխնոլոգիաների և գործընթացների առավել լայն ընդունմամբ՝ բոլոր երկրների ձեռնարկած գործողությունների շնորհիվ՝ իրենց համապատասխան հզորությունների համաձայն:

12.4 Մինչև 2030թ. հասնել քիմիական նյութերի և բոլոր թափոնների բնապահպանորեն անվտանգ կառավարմանը դրանց կյանքի ողջ շրջափուլի ընթացքում՝ համաձայն միջազգային համաձայնեցված շրջանակների, և զգալիորեն կրճատել դրանց արտազատումը մթնոլորտի, ջրի և հողի մեջ՝ նվազեցնելու դրանց բացասական ազդեցությունը մարդկանց առողջության և շըրջակա միջավայրի վրա:

12.8 Մինչև 2030թ. ապահովել, որ ամենուր մարդիկ ունենան համապատասխան տեղեկություններ և իրազեկվածություն՝ հանուն կայուն զարգացման և բնության հետ ներդաշնակ կենսակերպի:

Բնապահպանական հիմնախնդիրների լուծման արդյունքների շահառուններն են Փարաքար համայնքի բնակավայրերի բնակիչները, որոնց թիվը կազմում է 29 932 մարդ։

**2.ԾՐԱԳՐԻ ԻՐԱՎԱԿԱՆ ՀԻՄՔԵՐԸ**

Ծրագիրն իրականացվելու է Փարաքար համայնքի տարածքումգործող ձեռնարկությունների կողմից արտադրական գործունեության հետևանքով շրջակա միջավայր՝ այդ թվում օդային ավազան վնասակար նյութերի արտանետման և սպառման թափոնների սահմանված կարգով տեղադրման, շրջակա միջավայր վնասակար նյութերի և միացությունների արտանետման համար բնապահպանական վճարներից համայնքին կատարված մասհանումների միջոցներով:

<<Ընկերությունների կողմից վճարվող բնապահպանական հարկի նպատակային օգտագործման մասին>> ՀՀ օրենք, 3-րդ հոդվածի 1-ին մաս՝ Ծրագրի նախագիծը մշակվում է համայնքի ղեկավարի կողմից օրենսդրությամբ սահմանված կարգով հաստատված տվյալ համայնքի զարգացման կամ շրջակա միջավայրի պահպանության տեղական գործողությունների ծրագրերի կամ այլ ծրագրային ռազմավարական նշանակության փաստաթղթերի հիման վրա։

Ծրագրի իրականացման համար բնապահպանական վճարներից հաշվարկված մասհանումները, մասնավորապես 50 մլն դրամը չբավարարելու դեպքում, համայնքը 5 մլն դրամի չափով իր միջոցներից լրացուցիչ հատկացումներ կկատարի ծրագրի իրականացման համար, այդ թվում՝ ֆինանսական՝ և մարդկային ուժի տեսքով:

**3. ԾՐԱԳՐԻ ԻՐԱԿԱՆԱՑՄԱՆ ԱՐԴՅՈԻՆՔՆԵՐԸ, ԺԱՄԿԵՏՆԵՐՆ ՈԻ ԾԱԽՍԵՐԸ**

Ծրագրի իրականացման համար նախագծանախահաշվային փաստաթղթերի, դրանց փորձաքննության ձեռք բերման և աշխատանքների կատարման նախահաշվային ընդհանուր արժեքը՝ 90 ԿՎՏ հզորությամբ արևային ֆոտովոլտային կայանների գնում և տեղադրում, կկազմի շուրջ 25 000 000 դրամ, իսկ Թաիրով և Այգեկ բնակավայրերի փողոցային լուսավորության ցանցի կառուցում շուրջ 140 էներգախնայող Լեդ լուսատուներով նախագծանախահաշվային փաստաթղթերի, փորձաքննության ձեռք բերման և աշխատանքների կատարման նախահաշվային ընդհանուր արժեքը՝ շուրջ 3400 գծմ երկարությամբ, կկազմի 30 000 000 դրամ։

Աշխատանքների մեկնարկը կտրվի **2026** թվականի հունվար-փետրվար ամիսներին:

Հաշվի առնելով, որ վերոհիշյալ ծրագրի իրականացումը կնպաստի համայնքի բնապահպանական, ինչպես նաև առողջապահական հիմնախնդիրների լուծմանը՝ խնդրում եմ քննարկել և մեր համայնքին տրամադրել ֆինանսական միջոցներ' ծրագրի իրականացման համար:

**4.ՓԱՐԱՔԱՐ ՀԱՄԱՅՆՔԻ 2026 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԱՌԱՋՆԱՅՆՈՒԹՅՈՒՆՆԵՐԸ ԵՎ ԴՐԱՆՑ ՖԻՆԱՆՍԱՎՈՐՄԱՆ ՀԱՄԱՄԱՍՆՈՒԹՅՈՒՆՆԵՐԸ**

Նախընտրելի են ընդգրկել մանկապարտեզներ և մշակույթի տներ՝ որպես համայնքային հասարակական կարիքների առաջնահերթ օբյեկտներ և լուսավորության ցանցի ընդլայնում՝ բնակչության և երթևեկության տեսանկյունից առավել կարիք ունեցող փողոցներում։

|  |  |  |
| --- | --- | --- |
| Միջոցառման անվանումը | Գումարը | համամասնությունր (%) |
| ԲՆԱՊԱՀՊԱՆԱԿԱՆ ՍՈՒԲՎԵՆՑԻԱ | **50 000 000 դրամ** | **100** |
| **Փարաքար համայնքի Նորակերտ, Բաղրամյան և**  **Մերձավան բնակավայրերում 90 ԿՎՏ հզորությամբ արևային ֆոտովոլտային կայանների տեղադրման համար նախագծանախահաշվային փաստաթղթերի** **և դրանց փորձաքննության ձեռք բերում** | **1 000 000 դրամ** | **100** |
| **10 ԿՎՏ հզորությամբ արևային ֆոտովոլտային կայանի տեղադրում Փարաքար համայնքի Մերձավան բնակավայրում գործող մանկապարտեզի շենքի տանիքին** | **2 650 000 դրամ** | **100** |
| **30 ԿՎՏ հզորությամբ արևային ֆոտովոլտային կայանի տեղադրում Փարաքար համայնքի Մերձավան բնակավայրում գործող մշակույթի տան շենքի տանիքին** | **7 950 000** | **100** |
| **25 ԿՎՏ հզորությամբ արևային ֆոտովոլտային կայանի տեղադրում Փարաքար համայնքի Բաղրամյան բնակավայրում գործող մշակույթի տան շենքի տանիքին** | **6 700 000** | **100** |
| **25 ԿՎՏ հզորությամբ արևային ֆոտովոլտային կայանի տեղադրում Փարաքար համայնքի Նորակերտ բնակավայրում գործող մշակույթի տան շենքի տանիքին** | **6 700 000** | **100** |
| **Փարաքար համայնքի Թաիրով և Այգեկ բնակավայրերում փողոցային լուսավորության համակարգի կառուցման համար նախագծանախահաշվային փաստաթղթերի** **և դրանց փորձաքննության ձեռք բերում** | **900 000** | **100** |
| **Փարաքար համայնքի Թաիրով բնակավայրում շուրջ 2000 գծմ փողոցային լուսավորության համակարգի կառուցում 82 մետաղական հենասյուների վրա էներգախնայող ԼԵԴ լուսատուներով** | **17 100 000** | **100** |
| **Փարաքար համայնքի Այգեկ բնակավայրում շուրջ 1400 գծմ փողոցային լուսավորության համակարգի կառուցում 58 մետաղական հենասյուների վրա էներգախնայող ԼԵԴ լուսատուներով** | **7 000 000** | **100** |
| **Ընդամենը** | **50 000 000** | **100** |

**ՓԱՐԱՔԱՐ ՀԱՄԱՅՆՔԻ ՂԵԿԱՎԱՐ՝ ՎԱԼՈԴՅԱ ԳՐԻԳՈՐՅԱՆ**